382 aspirants a cobrir vint places de nous agents de la Guàrdia Urbana de Lleida - Teleponent
Inici Societat 382 aspirants a cobrir vint places de nous agents de la Guàrdia...
382 aspirants a cobrir vint places de nous agents de la Guàrdia Urbana de Lleida
Les proves escrites es faran el 24 de setembre, i les físiques, mèdiques i psicotècniques, durant octubre i novembre
Agents de la Guàrdia Urbana de Lleida durant els actes de Santa Cecília
El Butlletí Oficial de la Província (BOP) de Lleida publica aquest dimecres la llista amb els 382 aspirants admesos en l’oposició convocada per la Paeria per proveir en propietat vint places d’agent de la Guàrdia Urbana de Lleida.
Les proves escrites tipus test es realitzaran el 24 de setembre a la Llotja de Lleida, mentre les proves físiques, mèdiques i també psicotècniques es faran durant els mesos d’octubre i part de novembre, si és necessari.
Posteriorment, els futurs agents hauran de passar per l’Escola de Policia de Catalunya per formar-se. Aquestes vint places per a nous agents se sumen a la convocatòria d’altres onze places per a agents en actiu d’altres policies locals, Mossos d’Esquadra, a més d’altres forces de seguretat, que permetran cobrir les jubilacions anticipades a la Guàrdia Urbana de Lleida.
Article anteriorLes exportacions lleidatanes cauen un 4,1% el primer semestre de l’any
Article següentPonent obre la mitja veda de caça, una setmana més tard de l’habitual